
	                                                         26.06.2019.a nr 




Narva Linnavalitsuse 27.12.2018. a korralduse nr 1094-k „Narva Linna Arenduse ja Ökonoomika Ameti tasuliste teenuste hinnakirja kehtestamine“ muutmine

1. ASJAOLUD JA MENETLUSE KÄIK
Vastavalt Narva Linna Arenduse ja Ökonoomika Ameti põhimäärusele ettevõtluse- ja tarbijakaitse teenistuse ülesannete hulgas on Narva Külastuskeskuse töö korraldamine aadressil Peetri pl 3, mis tegutseb turismiinfokeskusena ja  mille ühe haruna  on turismiatraktsioon  „Victoria bastioni kasematid“ aadressil Pimeaia tn 3. 
Lähtudes Majandus- ja kommunikatsiooniministri 10. juuni 2008.a määruse nr 46 „Turismiinfokeskusele, sealhulgas edastatavale turismiinfole ja selle kättesaadavusele, samuti turismiinfokeskuse tähistamisele esitatavad kohustuslikud nõuded“ § 21 ja § 24 punkti 7 Narva Külastuskeskus osutab tasulisi teenuseid. 
Tasulisi teenuseid osutavad  Narva Linna Arenduse ja Ökonoomika Ameti Külastuskeskuse teenistujad ning lepingulised töötajad.
Seoses lisateenuste tekkimisega turismiatraktsioonis „Victoria bastioni kasematid“, sh reklaamikampaania üritused  ja linnaekskursioonid, tekkis ka vajadus lisada uute teenuste hinnad.
Teenuste hinna muutmine toimub võõrkeelsete ekskursioonide (v.a vene ja inglise keeles/ekskursioon) osas seoses partnerfirma hindade tõusuga. Antud hinnatõus ei ole oluline ja ei mõju negatiivselt Narva linna külastajatele.

2. ÕIGUSLIKUD ALUSED
2.1. Kohaliku omavalitsuse korralduse seaduse § 30 lõige 3 kohaselt linnavalitsus kehtestab oma korraldusega valla või linna asutuse poolt osutatavate teenuste hinnad.
2.2. Haldusmenetluse seaduse § 64 lõigete 1 ja 2 kohaselt otsustab haldusorgan haldusakti muutmise ja kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama. 

3. OTSUS
Muuta Narva Linnavalitsuse 27.12.2018. a korralduse nr 1094-k „Narva Linna Arenduse ja Ökonoomika Ameti tasuliste teenuste hinnakirja kehtestamine“ punkti 3.7.2, 3.8.2 ja 3.8.4 ning kinnitada järgmises redaktsioonis:
3.7.2 Sooduspilet (alla 12. aastased lapsed, pensionärid, sh puudega isikud, õppeprogrammi pilet üldhariduskoolide rühmade ühele õpilasele, reklaamkampaania läbiviimise ajal pilet ühele kampaania osalejale); 
3.8.2 Giiditeenus võõrkeeles (v.a vene ja inglise keeles/ekskursioon) – 30 eurot; 
3.8.4 Narva linna ekskursiooni läbiviimine – 20 eurot/tund grupile kuni 5 inimest  ja 30 eurot/tund grupile alates 6 inimest.


4 RAKENDUSSÄTTED
4.1 Korraldus jõustab alates 01.07.2019.a
4.2 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates. 

